b"\n_START_ARTICLE_\nLevko Lukjanenko\n_START_PARAGRAPH_\nLevko Lukjanenko (ukr. \xd0\x9b\xd0\xb5\xd0\xb2\xd0\xba\xd0\xbe \xd0\x93\xd1\x80\xd0\xb8\xd0\xb3\xd0\xbe\xd1\x80\xd0\xbe\xd0\xb2\xd0\xb8\xd1\x87 \xd0\x9b\xd1\x83\xd0\xba'\xd1\x8f\xd0\xbd\xd0\xb5\xd0\xbd\xd0\xba\xd0\xbe); (Ukrajina, Hripivka, 24. kolovoza 1927. - Ukrajina, Kijev, 7. srpnja 2018.); je ukrajinski i sovjetski politi\xc4\x8dar, pravnik te dru\xc5\xa1tveni aktivist za za\xc5\xa1titu ukrajinskih radni\xc4\x8dkih i drugih prava, ukrajinske kulture i jezika. Jedan je od osniva\xc4\x8da Ukrajinske helsin\xc5\xa1ke grupe. Optu\xc5\xbeen je za antisovjetske i nacionalne devijacije u Sovjetskoj Ukrajini te je kao politi\xc4\x8dki zatvorenik i disident zna\xc4\x8dajan dio \xc5\xbeivota proveo u sovjetskim zatvorima.\n_START_SECTION_\nBiografija\n_START_PARAGRAPH_\nLevko je 1959. osnovao disidentski pokret s nazivom \xc2\xabUkrajinski radnici i selja\xc4\x8dki savez\xc2\xbb. Branio je gospodarska, radni\xc4\x8dka i druga prava Sovjetske Ukrajine zajam\xc4\x8dena Sovjetskim Ustavom iz 1936. godine. Godine 1961. pritvoren je na 15 godina zatvora. Po izlasku 1976. postaje suosniva\xc4\x8d Ukrajinske helsin\xc5\xa1ke grupe, a ve\xc4\x87 godinu dana kasnije ponovno je pritvoren i osu\xc4\x91en na 10 godina zatvora te 5 godina progonstva._NEWLINE_Lukjanenko je osobo\xc4\x91en za vrijeme Perestrojke, a 1990. izabran je u ukrajinski parlament Vrhovnu Radu. Jedan je od autora Deklaracije o dr\xc5\xbeavnom suverenitetu Ukrajine te Deklaracije o nezavisnosti Ukrajine slu\xc5\xbebeno usvojene 1991. godine. Godine 2005. Lukjanenku je dodijeljena visoka po\xc4\x8dasna titula \xc2\xabHeroj Ukrajine\xc2\xbb. U 2006. obna\xc5\xa1ao je du\xc5\xbenost zastupnika u parlamentu, a 2007. napustio je aktivan politi\xc4\x8dki \xc5\xbeivot te se posvetio pisanju memoara."